Ngohe Aromatawai: Te ia o te kupu, te ia o te oro

**Paerewa Paetae Ngā Toi Puoro 91860:** Te tātari i ngā tikanga toi taketake o ngā toi puoro

**Aronga:** NgāToi Puoro 3.1B v1

**Whiwhinga:** 4

**Te Horopaki**

Ka āta tātari koe i ngā mahi o tētahi kaipuoro i roto i tōna ao.

Māu tētahi wheako, tētahi titonga, tētahi tū ki te atamira e kōwhiri hei kaupapa kōrero e taunaki ana i ngā mahi toi taketake.

Ka aromatawaingia tāu kaha ki te tātari i ngā tikanga toi taketake puoro, arā, ko ētahi o ngā kaupapa ka hua mai.

**Hei Mahi**

Rangahaua tētahi kaiwaiata nō Aotearoa, nō ahurea taketake kē rānei. Ka aro koe ki ngā kaupapa matua e kaha whakaawe ana i tētahi kaiwaiata, ngā wheako katoa i ārahi pai i te kaiwaiata. Puritia ēnei kōrero ki tētahi hautaka ā-pepa, ā-matihiko rānei hei taunakitanga māu.

Tīkina ētahi waiata nā taua kaiwaiata. Ka āta wetewete koe i ngā titonga kia kite i ngā tikanga o aua waiata. Tīpakohia ngā kaupapa matua kua ara ake, otirā ko ngā kupu hōhonu o roto mai o ngā titonga hei rourou atu māu ki tō pātaka kupu.

Whakarongo ki ngā waiata kua whiria. Ko tāu nā mahi he whakarite i tētahi whakaaturanga e whakaatu ana i te hononga o ngā wheako o te kaiwaiata, ki ngā waiata nāna i tito, ki te wairua o te rere o ngā titonga hoki.

Whakatauritea ngā mahi ki ngā titonga o kaiwaiata kē.

Tukua ēnei kōrero ā-waha ki tētahi rōpū, ā-matihiko, ā-tuhinga rānei.

**Taunakitanga:** **Ngā** **Toi Puoro 91860 Te ia o te kupu, te ia o te oro**

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka whakamārama i ngā tikanga toi taketake o ngā toi puoro me te pūtakenga mai o aua tikanga. Ka whakatau whakaaro mō te āhua o ngā tikanga toi taketake o āianei, o anamata hoki, ka taunaki ai.  *Hei tauira:*  *Kua rangahaua tētahi kaiwaiata nō Aotearoa, nō ahurea taketake kē rānei.*  *Kua whakamārama i ngā hononga huhua o roto mai i ngā tikanga toi taketake o ngā toi puoro. Hei tauira, ngā tikanga o ngā kupu me te hononga ki te rere o te rangi matua kia rongo i te whakamāori o te titonga.*  *Kua whakatakoto kōrero e whakaatu ana i ngā hua i ēnei otirā, i ngā painga ka ārahi i ngā mahi mō āpōpō.* | Ka whakatau whakaaro mō te āhua o ngā tikanga toi taketake o ngā toi puoro o āianei, o anamata hoki, mā te whakatauira me te whakataurite ki tikanga kē atu.  *Hei tauira:*  *Kua tirohia ētahi titonga o tētahi kaiwaiata kia kite i ngā tikanga o roto mai i tōna titonga hei tauira, te whakatakotoranga o ngā kupu me te hōhonutanga o ngā kupu o tēnā waiata o tēnā waiata.*  *Kua whakatakoto kupu e whakamārama ana, e taunaki ana i te hono o ngā tikanga huhua o roto mai i ngā mahi a te kaiwaiata. Hei tauira, kua kite i ngā akoranga mai i tōna whakatipuranga ki roto i ngā tuhinga, i te rere o te rangi, i te kaupapa o te titonga rānei.* | Ka tino mātau te whakatau whakaaro mō ngā āhuatanga o roto, o waho hoki e whakarerekē ai pea i te āhua o ngā tikanga toi taketake o ngā toi puoro o anamata mā te whakatauira me te whakataurite.  *Hei tauira:*  *Kua whakaaturia tōna mārama ki ngā mahi mā te whakataurite i ngā mahi o ngā kaiwataia huhua noa. Hei tauira, mehemea he ōrite ngā kaupapa o ngā titonga, ka rere ngātahi ai ngā whakaaro o ngā kaitito, ka rerekē rawa atu rānei.*  *Kua whakawhānui mōhiotanga ki ngā wheako a te kaiwaiata me ōna pūkenga katoa ka uru ki roto i te titonga hei tauira, tētahi wheako kua kite i te hua (ngā mea pai) me te akoranga ki roto (ngā mea kāore i te pai).* |